text: Flere børn alvorligt forbrændt ved skater-arrangement
  20 maj 2017 kl. 18.18
  Seks børn mellem 9 og 13 år er lørdag alvorligt forbrændt ved et skater-arrangementet "Ring of Fire" på havnen i Sønderborg. Flere fløjet til hospitalet.
  OBS! Den oprindelige artikel er 24. maj opdateret med de præcise oplysninger om antal tilskadekomne og deres alder
  De seks tilskadekomne børn var tilskuere ved et skater-arrangement "Ring of Fire" på havnen i Sønderborg arrangeret af gadeidrættensdag.dk i samarbejde med den lokale skaterklub og Sønderborg Kommune.
  Børnene blev ifølge vagtchefen ved Syd- og Sønderjyllands Politi forbrændt af tændvæske, der blev hældt på en ring med ild i, hvor deltagere på skateboard skulle køre igennem.
  
  Søren Strægaard, vagtchef, Syd- og Sønderjyllands Politi: "Vinden får fat i tændvæsken og "springer" så over seks af de unge tilskuere. Flere af børnene, der er mellem 9 og 12 år, er alvorligt forbændt og bragt med helikopter til behandling på hospitalet"
  - Vinden får fat i tændvæsken og "springer" så over på seks af de unge tilskuere. Flere af børnene, der er mellem 9 og 13 år, er alvorligt forbændt og bragt med helikopter til behandling på hospitalet, fortæller Søren Strægaard, vagtchef ved Syd- og Sønderjyllands Politi til TV SYD.
  Uheldet er sket i forbindelse med det landsdækkende arrangement gadeidrættensdag.dk 
  TV SYD har haft kontakt til en af arrangørerne, Sønderborg Skateklub, men de ønsker ikke udtale sig lige nu.
  Både Gadeidræt.dk og Sønderborg Kommune er medarrangør af den landsdækkende begivenhed.
  - Det er alvorligt, og flere af børnene er bragt med helikopter til behandlig på sygehuset. Mere kan jeg ikke sige nu, siger Søren Strægaard. 
  Ulykken skete lørdag aften klokken 19.14.
  Flere børn forbrændt med tændvæske på havnen i Sønderborg ved et skateboard arrangement. Flere alvorligt. #politidk
  
  
  